ai4bharat/Pralekha huggingface dataset:
वस्त्र मंत्रालय
उपराष्ट्रपति ने वस्त्र पुरस्कार प्रदान किये
उपराष्ट्रपति श्री एम.वेंकैया नायडू नई दिल्ली में वस्त्र पुरस्कार प्रदान कर रहे हैं-
उपराष्ट्रपति श्री एम.वेंकैया नायडू ने वस्त्र क्षेत्र की विभिन्न श्रेणियों में उल्लेखनीय योगदान के लिए आज शाम नई दिल्ली में 17 व्यक्तियों को पुरस्कार प्रदान किये। इस समारोह के दौरान उपराष्ट्रपति को जीआई पंजीकृत हस्तशिल्प पर स्मारक टिकट भी भेंट किये गये।
इस अवसर पर उपराष्ट्रपति ने अपने संबोधन में कहा कि वस्त्र क्षेत्र अर्थव्यवस्था में महत्वपूर्ण भूमिका निभा रहा है और सभी को यह बात स्वीकार करने और इसका सम्मान करने की आवश्यकता है। उन्होंने कहा कि वस्त्र मंत्रालय ने पिछले साढ़े चार साल में कई कदम उठाए हैं, जो बेहद फलदायी होंगे और जिनसे भारत को विश्व की तीन विशाल अर्थव्यवस्थाओं में से एक बनने में मदद मिलेगी। उन्होंने आशा व्यक्त की कि पुरस्कृत व्यक्तियों के अभिनंदन से अन्य लोग सम्मान प्राप्त करने के लिए ज्यादा प्रयास करने को प्रेरित होंगे। उन्होंने कहा कि देश में प्रतिभाओं की कोई कमी नहीं है केवल उन्हें उचित कौशल तथा प्रोत्साहन देकर उनका इस्तेमाल किये जाने की जरूरत है। श्री नायडू ने अंतर्राष्ट्रीय बाजारों में प्रतिस्पर्धी बनाने के लिए उत्पादों की गुणवत्ता में सुधार लाने पर बल दिया तथा वस्त्र उद्योग से भारतीय वस्त्र उत्पादों के लिए ब्रेंड तैयार करने का आह्वान किया।
केन्द्रीय वस्त्र मंत्री स्मृति जुबिन इरानी ने अपने संबोधन में कहा कि वस्त्र मंत्रालय, वस्त्र क्षेत्र के विभिन्न कार्य क्षेत्रों में उल्लेखनीय योगदान देने वाल़े लोगों को पहली बार पुरस्कार प्रदान कर रहा है। उन्होंने कहा कि वस्त्र मंत्रालय दिन भर चले “वस्त्र उद्योग क्षेत्र की उपलब्धियां और भविष्य की राह पर राष्ट्रीय कॉन्क्लेव” के दौरान सामने आए मामलों को हल करेगा।इस कॉन्क्लेव का समापन उपराष्ट्रपति की अध्यक्षता में संपन्न पुरस्कार वितरण समारोह के साथ हुआ। वस्त्र क्षेत्र की विभिन्न श्रेणियों में उल्लेखनीय योगदान के लिए17 लोगों को पुरस्कृत किया गया।
इससे पहले दिन में केन्द्रीय वस्त्र मंत्री ने राष्ट्रीय कॉन्क्लेव का उद्घाटन किया। इस दौरान राज्यमंत्री अजय टम्टा और वस्त्र सचिव राघवेन्द्र सिंह ने कभी अपने विचार प्रकट किये। उद्घाटन सत्र के बाद तकनीकी वस्त्रों, वस्त्र कारोबार करने में सुगमता, अंतर्राष्ट्रीय बाजारों तक पहुंच और आपूर्ति श्रृंखलाओं आदि विषयों पर पैनल चर्चाएं आयोजित की गईं।
आर.के.मीणा/अर्चना/आर.के./एम-64
(Visitor Counter : 234
|
स्वास्थ्य एवं परिवार कल्याण मंत्रालय
|
कोविड-19 टीकाकरण अपडेट- 253वां दिन
भारत का कुल टीकाकरण कवरेज 85 करोड़ के ऐतिहासिक पड़ाव के पार पहुंचा
आज शाम 7 बजे तक 62 लाख से अधिक वैक्सीन की खुराक लगाई गईं
एक ऐतिहासिक उपलब्धि हासिल करते हुए, भारत का कोविड-19 टीकाकरण कवरेज आज 85 करोड़ के पार  पहुंच गया। आज शाम 7 बजे तक टीके की 62 लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
10371187
|
|
दूसरी खुराक
|
|
8826754
|
|
एफएलडब्ल्यू
|
|
पहली खुराक
|
|
1,83,48,906
|
|
दूसरी खुराक
|
|
1,48,07,215
|
|
18-44 वर्ष आयु समूह
|
|
पहली खुराक
|
|
34,63,98,173
|
|
दूसरी खुराक
|
|
7,33,10,343
|
|
45-59 वर्ष आयु समूह
|
|
पहली खुराक
|
|
15,58,92,878
|
|
दूसरी खुराक
|
|
7,35,24,500
|
|
60 वर्ष से ज्यादा
|
|
पहली खुराक
|
|
9,94,21,998
|
|
दूसरी खुराक
|
|
5,45,76,325
|
|
पहली खुराक दी गई
|
|
63,04,33,142
|
|
दूसरी खुराक दी गई
|
|
22,50,45,137
|
|
कुल
|
|
85,54,78,279
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख: 25 सितंबर, 2021 
|
|
एचसीडब्ल्यू
|
|
पहली खुराक
|
|
270
|
|
दूसरी खुराक
|
|
10,657
|
|
एफएलडब्ल्यू
|
|
पहली खुराक
|
|
403
|
|
दूसरी खुराक
|
|
42,910
|
|
18-44 वर्ष आयु समूह
|
|
पहली खुराक
|
|
22,38,154
|
|
दूसरी खुराक
|
|
22,27,471
|
|
45-59 वर्ष आयु समूह
|
|
पहली खुराक
|
|
5,46,752
|
|
दूसरी खुराक
|
|
6,06,936
|
|
60 वर्ष से ज्यादा
|
|
पहली खुराक
|
|
2,82,235
|
|
दूसरी खुराक
|
|
2,86,334
|
|
पहली खुराक दी गई
|
|
30,67,814
|
|
दूसरी खुराक दी गई
|
|
31,74,308
|
|
कुल
|
|
62,42,122
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
रक्षा मंत्रालय
बीआरओ ने 138 दिनों के रिकॉर्ड समय में लेह-मनाली का रणनीतिक राजमार्ग खोला
सीमा सड़क संगठन  ने रणनीतिक रूप से महत्वपूर्ण लेह-मनाली राजमार्ग  को 25 मार्च, 20023 को 138 दिनों के रिकॉर्ड समय में खोल दिया है। पिछले साल बीआरओ को इस राजमार्ग को यातायात के लिए खोलने में 144 दिन लगे थे। ये मनाली के रास्ते लद्दाख को बाकी भारत से जोड़ने वाला 427 किलोमीटर लंबा एक रणनीतिक राजमार्ग है। इसका लद्दाख के अंदरूनी क्षेत्रों में सशस्त्र बलों और उनकी आपूर्ति की आवाजाही में खासा रणनीतिक महत्व है। साथ ही ये लद्दाख के लोगों को भारत से जोड़ता है। ये राजमार्ग 422 किलोमीटर लंबे श्रीनगर-कारगिल-लेह राजमार्ग  का एक वैकल्पिक रास्ता है, जिसे 16 मार्च 2023 को सीमा सड़क संगठन द्वारा खोला गया था। बीआरओ ने निम्मू-पदम-दारच में 16,580 फीट पर स्थित शिंकुला दर्रे को भी 23 मार्च 2023 को 55 दिनों के रिकॉर्ड समय में खोल दिया है।
लेह-मनाली राजमार्ग आम तौर पर सर्दियां आने के साथ ही नवंबर के आखिर से बंद हो जाता है और मार्च में जाकर खुलता है। लद्दाख में बीआरओ फ्रंटलाइन प्रोजेक्ट हिमांक और हिमाचल प्रदेश में प्रोजेक्ट दीपक द्वारा पूरी 427 किलोमीटर सड़क की बर्फ को साफ कर दिया गया है। ये चुनौतीपूर्ण ऑपरेशन कुशल जनशक्ति और अत्याधुनिक मशीनों से लैस दो अलग अलग टीमों द्वारा सड़क के दो छोर से शुरू किए गए। हिमाचल प्रदेश के सरचू में दो बर्फ हटाने वाली टीमों के एक समान बिंदु पर पहुंचने के साथ ही वहां एक 'गोल्डन हैंडशेक' समारोह आयोजित किया गया ताकि राजमार्ग को खुला घोषित किया जा सके।
पर्यटन मंत्रालय
प्रधानमंत्री श्री नरेन्द्र मोदी ने ‘मन की बात’ के हाल के संस्करण में लोगों को एकजुट करने में अमृत महोत्सव और हर घर तिरंगा अभियानों के महत्व को रेखांकित किया
अमृत महोत्सव और स्वाधीनता दिवस के विशेष अवसर पर हमने राष्ट्र की सामूहिक शक्ति के दर्शन किएः श्री नरेन्द्र मोदी
प्रधानमंत्री श्री नरेन्द्र मोदी ने 28 अगस्त, 2022 को 'मन की बात' के 92वें संस्करण में लोगों को एकजुट करने में आजादी का अमृत महोत्सव और हर घर तिरंगा अभियानों द्वारा निभाई गई भूमिका की सराहना की। ये अभियान ‘एक भारत श्रेष्ठ भारत’ की भावना को परिलक्षित करते हैं।
प्रधानमंत्री ने अपने 'मन की बात' संबोधन में कहा कि अमृत महोत्सव और स्वाधीनता दिवस के विशेष अवसर पर हमने राष्ट्र की सामूहिक शक्ति के दर्शन किए। एक चेतना की अनुभूति हुई है। इतना बड़ा देश, इतनी विविधताएं, लेकिन जब बात तिरंगा फहराने की आई, तो हर कोई, एक ही भावना में बहता दिखाई दिया। लोग तिरंगे के गौरव के प्रथम प्रहरी बनकर खुद आगे आए। हमने स्वच्छता अभियान और टीकाकरण अभियान में भी देश की भावना को देखा था। अमृत महोत्सव में हमें फिर देशभक्ति का वैसा ही जज़्बा देखने को मिल रहा है। हमारे सैनिकों ने पहाड़ की ऊँची-ऊँची चोटियों पर, देश की सीमाओं पर और बीच समंदर में तिरंगा फहराया।
अमृत महोत्सव का उल्लेख करते हुए प्रधानमंत्री ने कहा कि साथियो, अमृत महोत्सव के ये रंग, केवल भारत में ही नहीं, बल्कि दुनिया के दूसरे देशों में भी देखने को मिले। बोत्स्वाना के स्थानीय गायकों ने भारत की आज़ादी के 75 साल का जश्न मनाने के लिए देशभक्ति के 75 गीत गाए। इसमें भी खास बात यह है कि ये 75 गीत हिन्दी, पंजाबी, गुजराती, बांग्ला, असमी, तमिल, तेलुगू, कन्नड़ और संस्कृत जैसी भाषाओँ में गाये गए। इसी तरह, नामीबिया में भारत-नामीबिया के सांस्कृतिक-पारंपरिक संबंधों पर विशेष स्टैम्प जारी किया है।
प्रधानमंत्री ने लोगों से स्वाधीनता सैनानियों, विशेष कर अनसुने नायक-नायिकाओं के योगदान को रेखांकित करने वाले दूरदर्शन के ‘स्वराज’ धारावाहिक को देखने का अनुरोध किया। उन्होंने कहा, “यह आजादी के आंदोलन में हिस्सा लेने वाले अनसुने नायक-नायिकाओं के प्रयासों से देश की युवा-पीढ़ी को परिचित कराने की एक बेहतरीन पहल है।” श्री मोदी ने 15 अगस्त को स्वतंत्रता दिवस मनाने के लिए भारत के विभिन्न हिस्सों में अलग-अलग स्तर पर किए गए व्यक्तिगत प्रयासों पर भी प्रकाश डाला।
प्रधानमंत्री श्री नरेन्द्र मोदी ने 'मन की बात' के विभिन्न संस्करणों में ‘एक भारत श्रेष्ठ भारत’ को गौरवपूर्ण स्थान दिया है।
स्वास्थ्य एवं परिवार कल्याण मंत्रालय
डॉ. मनसुख मांडविया ने नई दिल्ली के इंदिरा गांधी अंतर्राष्ट्रीय हवाई अड्डे पर अंतर्राष्ट्रीय यात्रियों की स्क्रीनिंग और टेस्टिंग व्यवस्था की समीक्षा की
6 उच्च जोखिम वाले देशों से आने वाले यात्रियों को अब भारत की यात्रा प्रारंभ करने के 72 घंटों के भीतर एयर सुविधा पोर्टल पर अपनी नेगेटिव आरटी-पीसीआर टेस्ट रिपोर्ट अपलोड करना अनिवार्य : डॉ. मांडविया
स्वास्थ्य मंत्री ने कोविड-19 उपयुक्त व्यवहार का पालन करने तथा कोविड-19 के विरूद्ध पूर्ण टीकाकरण के महत्व को रेखांकित किया
केन्द्रीय स्वास्थ्य एवं परिवार कल्याण मंत्री डॉ. मनसुख मांडविया आज इंदिरा गांधी अंतर्राष्ट्रीय हवाई अड्डे गए और कुछ देशों में कोविड-19 के मामलों की वृद्धि को देखते हुए अंतरराष्ट्रीय यात्रियों की स्क्रीनिंग और टेस्टिंग व्यवस्था की समीक्षा की।
डॉ. मनसुख मांडविया ने आरटी-पीसीआर जांच व्यवस्था तथा एयर सुविधा पोर्टल की समीक्षा की। यह पोर्टल पहली जनवरी, 2023 से प्रारंभ किया गया है। डॉ. मनसुख मांडविया हवाईअड्डा स्वास्थ्य संगठन कार्यालय  गए और वहां उपस्थित अधिकारियों से बातचीत भी की। उन्होंने कहा कि 6 उच्च जोखिम वाले देशों से आने वाले यात्रियों के लिए अब भारत की यात्रा शुरू करने के 72 घंटों के भीतर एयर सुविधा पोर्टल पर अपनी नेगेटिव आरटी-पीसीआर टेस्ट रिपोर्ट अपलोड करना अनिवार्य है, जबकि अन्य देशों के यात्रियों को भारत पहुंचने पर उनका हवाई अड्डों पर रैंडम रूप से जांच की रही है। उन्होंने कहा, "यह सुनिश्चित करने के लिए किया जा रहा है कि किसी भी नए वेरिएंट की शक्ति और व्यवहार को समझने के लिए किसी भी पॉजिटिव मामले का जीनोम अनुक्रमण तुरंत किया जाए।"
चीन, जापान, दक्षिण कोरिया, थाईलैंड और अमेरिका जैसे विश्व के कुछ देशों में कोविड-19 मामलों की बढ़ती संख्या से उत्पन्न चुनौती को रेखांकित करते हुए, केन्द्रीय स्वास्थ्य मंत्री ने कोविड-19 के नए और उभरते वेरिएंट के खिलाफ तैयार तथा सतर्क रहने के महत्व पर बल दिया। उन्होंने अधिकारियों को पूरी तरह से तैयार रहने का निर्देश दिया और लोगों से कोविड उपयुक्त व्यवहारों का पालन करने तथा टीका लगवाने का आग्रह किया। उन्होंने यह भी कहा कि केन्द्र सरकार उभरते हुए कोविड-19 परिदृश्य में कारगर तैयारी तथा प्रबंधन सुनिश्चित करने के लिए सभी आवश्यक उपाय कर रही है।
केंद्रीय स्वास्थ्य मंत्रालय ने 29 दिसंबर, 2023 को भारत की यात्रा करने वाले अंतरराष्ट्रीय यात्रियों के लिए संशोधित दिशानिर्देश पहले ही जारी कर दिए हैं। इसे यहां देखा जा सकता है:
https://pib.gov.in/PressReleasePage.aspx?PRID=1887288..एमजी/एएम/एजी/जीआरएस
(Visitor Counter : 173
मंत्रिमण्डल
कैबिनेट ने जूलॉजिकल सर्वे ऑफ इंडिया और कनाडा के एक नॉट फॉर प्रोफिट कॉरपोरेशन, इंटरनेशनल बारकोड ऑफ लाइफ के बीच समझौता को मंजूरी प्रदान की
प्रधानमंत्री श्री नरेंद्र मोदी की अध्यक्षता में केन्द्रीय कैबिनेट ने पर्यावरण, वन और जलवायु परिवर्तन के अन्तर्गत आने वाले भारतीय प्राणि सर्वेक्षण  और कनाडा के एक नॉट फॉर प्रॉफिट कॉर्पोरेशन इंटरनेशनल बारकोड ऑफ लाइफ  के बीच जून 2020 को हस्ताक्षर हुए एक समझौता पत्र  के बारे में जानकारी दी।
जेडएसआई और आईबीओवी डीएनए बारकोडिंग में आगे के प्रयासों के लिए एक साथ आए हैं। डीएनए बारकोडिंग मानकीकृत जीन क्षेत्रों के एक छोटे खंड को क्रमबद्ध करके और संदर्भ अनुक्रम के लिए व्यक्तिगत अनुक्रमों की तुलना करके प्रजातियों की तेजी और सही पहचान करने की एक पद्धति है। आईबीओएल एक अनुसंधान सहयोग है जिसमें राष्ट्र शामिल हैं जिन्होंने वैश्विक संदर्भ डेटाबेस के विस्तार, सूचना विज्ञान प्लेटफार्मों के विकास को सक्षम करने के लिए मानव और वित्तीय संसाधन दोनों को प्रतिबद्ध किया है और / या विश्लेषणात्मक प्रोटोकॉल को संदर्भ पुस्तकालय का उपयोग सूची, मूल्यांकन और जैव विविधता का वर्णन करने के लिए आवश्यक है। एमओयू से जेडएसआई बायोसान और प्लैनेटरी बायोडायवर्सिटी मिशन जैसे वैश्विक स्तर के कार्यक्रमों में भाग लेने में सक्षम हो सकेगा।
इलेक्ट्रानिक्स एवं आईटी मंत्रालय
सरकार की डिजिटल इंडिया कार्यक्रम, जीवन को रूपांतरित और लोकतंत्र में फिर से विश्वास बहाली कर रहा है: राज्य मंत्री राजीव चंद्रशेखर
भारत में फिनटेक नवाचार इकोसिस्टम को संचालित कर रहा है
फिनटेक ने वित्तीय लाभों के वितरण में भ्रष्टाचार व रिसाव को रोकने में सहायता की है
इलेक्ट्रॉनिक्स और सूचना प्रौद्योगिकी व कौशल विकास और उद्यमिता राज्य मंत्री श्री राजीव चंद्रशेखर ने कहा कि भारत के फिनटेक इकोसिस्टम ने नागरिकों और सरकार के बीच विश्वास की फिर से बहाली, जीवन को रूपांतरित करने और लोकतंत्र में विश्वास कायम करने में सहायता की है।
श्री चंद्रशेखर ने गुरुवार को नई दिल्ली स्थित प्रगति मैदान में आयोजित फिनटेक फेस्टिवल इंडिया के समापन दिवस पर आयोजित कार्यक्रम को संबोधित किया। इस अवसर पर उन्होंने कहा, “एक समय था, जब यह सार्वजनिक तौर पर स्वीकार किया गया था कि दिल्ली से सरकार द्वारा वितरित किए गए हर एक 100 रुपये में से केवल 15 रुपये ही लाभार्थी तक पहुंचते थे और बाकी धनराशि को रहस्यमय तरीके से गबन कर लिया जाता था। लेकिन आज भ्रष्टाचार के लिए कोई जगह या अवसर नहीं है, क्योंकि लाभार्थियों को उनकी धनराशि सीधे उनके जन धन खातों में मिलती है और वे आर्थिक रूप से सशक्त होते हैं।”
भारत 6,636 फिनटेक स्टार्टअप्स के साथ विश्व के सबसे तेजी से बढ़ते फिनटेक बाजार में से एक है। 2021 में भारतीय फिनटेक उद्योग के बाजार आकार 31 बिलियन डॉलर था और फिनटेक अपनाने की दर  87 फीसदी है, जो कि सर्वाधिक है।
श्री चंद्रशेखर ने आगे कहा कि आजादी के बाद से भारत की यात्रा के सबसे अच्छे हिस्से में देश की अर्थव्यवस्था कुछ कंपनियों/परिवारों की ओर से संचालित थी और उन्होंने अवसरों व पूंजी को नियंत्रित किया था। उन्होंने कहा, "हमारे लोकतंत्र को निष्क्रिय रूप में देखा गया था। हमारे माननीय प्रधानमंत्री की डिजिटल इंडिया की सोच ने पिछले सात वर्षों में शासन करने के तरीके को आमूलचूल रूप से बदल दिया है और आज पूरा राष्ट्र युवा भारतीयों के नवाचार और विचारों के साथ-साथ ऊर्जा व कड़ी मेहनत से संचालित हो रहा है।"
भारत में फिनटेक, शासन में तकनीक का उपयोग करने के लिए शक्ति का एक प्रबल प्रदर्शक होने और नवाचार इकोसिस्टम निर्माण में इसका स्पष्ट प्रभाव पड़ने का उल्लेख करते हुए श्री चंद्रशेखर ने कहा कि सरकार ने ड्रोन व अंतरिक्ष प्रौद्योगिकी इकोसिस्टम जैसे अन्य महत्वपूर्ण कदम उठाए हैं, जो कि राष्ट्र के विकास के लिए महत्वपूर्ण होंगे।
कॉन्स्टेलर ने फिनटेक फेस्टिवल इंडिया का आयोजन दिल्ली के प्रगति मैदान में 20 से 22 जुलाई, 2022 के बीच किया था। नीति आयोग और केंद्र व राज्य सरकार के कुछ मंत्रालयों/विभागों ने इसमें अपना सहयोग दिया था।
विज्ञान एवं प्रौद्योगिकी मंत्रालय
ध्यान के बाद मस्तिष्क के कार्यात्मक संपर्क में परिवर्तन : एक अध्ययन
शोधकर्ताओं ने पाया है कि लगातार ध्यान से उन रिले चैनलों के बीच सम्पर्क  को संशोधित किया जाता है जो संवेदी दुनिया से मस्तिष्क के सेरेब्रल कॉर्टेक्स में डेटा लेते है। इससे एक व्यक्ति को आसानी से गहन ध्यान की स्थिति में पहुँचने की अनुमति मिलती है और ध्यान लगाना आसान हो जाता है। ध्यान लगाना भारतीय परंपराओं में सदियों से एक मुख्य आधार रहा है।
हालांकि, योग की विभिन्न अवस्थाओं की वैज्ञानिक समझ सीमित रही है। कई इलेक्ट्रोएन्सिफेलोग्राम  अध्ययनों में यह पाया गया है कि ध्यान के एक गहरे चरण के परिणामस्वरूप मस्तिष्क में थीटा और डेल्टा तरंगों में वृद्धि होती है। ये तरंगें आराम की अवस्था के दौरान तो होती हैं लेकिन नींद की अवस्था में नहीं।
चित्र -1 : ध्यान करने वाले विशेषज्ञों में योग निद्रा ध्यान से पहले और उसके बाद में पूर्ववर्ती  थैलामोकॉर्टिकल कार्यात्मक  कनेक्टिविटी में परिवर्तन हो जाता है
विज्ञान और प्रौद्योगिकी विभाग  के सत्यम  कार्यक्रम द्वारा समर्थित एक नए अध्ययन से पता चलता है कि लगातार अभ्यास मस्तिष्क के संवेदी क्षेत्रों के साथ थैलामोकोर्टिकल सम्पर्क  को कम करता है। यह निष्कर्ष इंटरनेशनल सोसाइटी फॉर मैग्नेटिक रेजोनेंस की वार्षिक बैठक में प्रस्तुत किए गए थे।
वैभव त्रिपाठी, अंजू धवन, विदुर महाजन और राहुल गर्ग की टीम ने विशेषज्ञ ध्यानकर्ताओं के साथ ही ऐसे लोगों, जो नियमित रूप से ध्यान का अभ्यास नहीं करते हैं, में एमआरआई की मदद से ध्यान से पहले, उस दौरान और उसके बाद में मस्तिष्क की गतिविधि को रिकॉर्ड किया हैं।
चित्र 2: प्रायोगिक प्रोटोकॉल
ये अध्ययन के परिणाम मनोवैज्ञानिक और मस्तिष्क विज्ञान विभाग, बोस्टन विश्वविद्यालय, सूचना प्रौद्योगिकी स्कूल, भारतीय प्रौद्योगिकी संस्थान, दिल्ली, महाजन इमेजिंग सेंटर, दिल्ली, और मनोरोग विभाग, अखिल भारतीय आयुर्विज्ञान संस्थान नई दिल्ली द्वारा सहयोगात्मक रूप से करवाए गए थे और इनके परिणामों ने संवेदी जानकारी की वापसी से जुड़ी प्रत्याहार और धारणा की अवधारणा को प्रदर्शित और प्रयोगात्मक रूप से मान्य किया जिससे मस्तिष्क की गतिविधि में कमी आई और ध्यान की गहरी अवस्थाओं में जाने में मदद मिली। इसने प्रत्याहार और धारणा के पहलुओं को शामिल करने वाली विभिन्न तकनीकों के महत्व भी को रेखांकित किया।
ध्यान के नौसिखियों में इसका एक कमजोर प्रभाव देखा गया था, हालांकि यह उतना मजबूत नहीं था जितना कि ध्यान करने वालों में होता है और इससे यह प्रतिपादित होता है कि ध्यान का एकमुश्त प्रभाव सकारात्मक होता है, लेकिन लगातार अभ्यास के परिणामस्वरूप दीर्घकालिक परिवर्तन होते हैं और इससे ध्यान करना आसान हो जाता है।
हालांकि एमआरआई से मस्तिष्क के एक अभूतपूर्व स्थानिक चित्रण  मिल पाया और जो यह ईईजी की तुलना में कुछ धीमा है तथा मस्तिष्क में न्यूरोनल फायरिंग के लिए एक बेहतर स्थानापन्न  है लेकिन इसमें स्थानिक कवरेज नहीं है। शोधकर्ताओं ने अब भविष्य में किए जाने वाले अध्ययनों में मस्तिष्क की धीमी गति के दौरान मस्तिष्क तरंगों को देखने के लिए ईईजी / एमआरआई गतिविधि को एक साथ रिकॉर्ड करने की योजना बनाई है जिससे ध्यान और समाधि की विभिन्न अवस्थाओं में ध्यान की समय स्थानिक गतिकी  को बेहतर ढंग से बताया जा सकेगा।
उप राष्ट्रपति सचिवालय
उप-राष्ट्रपति ने नीति निर्माताओं से विकास कार्यों में बच्चों के कल्याण को शीर्ष प्राथमिकता देने की मांग की
पोषण अभियान का संदेश फैलाने के लिए ‘पोषण गान’ की शुरूआत की
आंगनवाड़ी कार्यकर्ताओं के प्रशिक्षण और क्षमता निर्माण में निवेश बढ़ाएं :उप-राष्ट्रपति
कुपोषण के विरूद्ध संघर्ष को जन आंदोलन बनाने का आह्वान किया
उप-राष्ट्रपति श्री एम. वेंकैया नायडू ने आज महिला एवं बाल विकास मंत्रालय द्वारा आयोजित कार्यक्रम में ‘पोषण गान’ की शुरूआत करने के बाद अपने संबोधन में सरकारों तथा नीति निर्माताओं से मांग करते हुए कहा कि विकास कार्यों में बच्चों के कल्याण को शीर्ष प्राथमिकता मिलनी चाहिए। उप-राष्ट्रपति ने कुपोषण मिटाने में नागरिकों की सकारात्मक भागीदारी का भी आह्वान किया।
उप-राष्ट्रपति ने कहा कि स्वस्थ राष्ट्र के निर्माण में प्रत्येक बच्चे के लिए पर्याप्त पोषण सुनिश्चित करना पहला कदम होना चाहिए। उन्होंने कहा कि राष्ट्र के आर्थिक और सामाजिक विकास के लक्ष्यों तक पहुंचने में स्वस्थ जनसंख्या पहली शर्त है। उन्होंने कहा कि बच्चे राष्ट्र का भविष्य हैं और राष्ट्र के विकास और समृद्धि के लिए उनका स्वास्थ्य पहली शर्त है। श्री नायडू ने कहा कि यह सुनिश्चित करना हम सबका दायित्व है कि यथासंभव हमारे बच्चों का बचपन सबसे अच्छा हो।
उप-राष्ट्रपति ने बच्चों, गर्भवती महिलाओं और दूध पिलाने वाली माताओं के लिए पोषण में सुधार लाने में पोषण अभियान की भूमिका की सराहना की। उन्होंने कहा कि 2022 तक कुपोषण-मुक्त भारत के लक्ष्य तक पहुंचने के लिए ‘पोषण अभियान’ जैसी गतिविधियों को जन आंदोलन बनाना होगा। उन्होंने पोषण अभियान का बेहतर कार्यान्वयन सुनिश्चित करने के लिए केन्द्र और राज्य सरकारों के विभिन्न विभागों और विभिन्न एजेंसियों के बीच तालमेल कायम करने का आह्वान किया।
आंगनवाड़ी कार्यकर्ताओं, प्रत्यायित सामाजिक स्वास्थ्य कार्यकर्ताओं  और सहायक नर्स मिडवाइफ  को पोषण योद्धा तथा बदलाव का दूत बताते हुए, उप-राष्ट्रपति ने उनके प्रशिक्षण एवं क्षमता निर्माण में निवेश बढ़ाने की मांग की।
इस अवसर पर उप-राष्ट्रपति ने गान प्रतियोगिता के सभी प्रतिभागियों की सराहना की और इस नई प्रक्रिया को लागू करने के लिए सरकार की प्रशंसा की। उन्होंने कहा कि पोषण अभियान  का संदेश फैलाने में पोषण गान प्रमुख भूमिका निभाएगा। उन्होंने पोषण गान की पहुंच बढ़ाने के क्रम में अन्य भारतीय भाषाओं में इसका अनुवाद करने की भी मांग की।
कार्यक्रम के अंत में पोषण गान के गीतकार श्री प्रसून जोशी और संगीतकार श्री शंकर महादेवन ने गान प्रस्तुत किया।
महिला एवं बाल विकास मंत्री श्रीमती स्मृति जुबिन ईरानी, महिला एवं बाल विकास राज्य मंत्री सुश्री देबाश्री चौधरी, नीति आयोग के उपाध्यक्ष डॉ. राजीव कुमार, महिला एवं बाल विकास मंत्रालय में सचिव श्री रविन्द्र पंवार, महिला एवं बाल विकास मंत्रालय में अपर सचिव श्री अजय टिर्की तथा अन्य गणमान्य व्यक्ति कार्यक्रम में उपस्थित थे।
उप-राष्ट्रपति का पूरा भाषण पढ़ने के लिए यहां क्लिक करें
विज्ञान एवं प्रौद्योगिकी मंत्रालय
विशेषज्ञों ने डिजानर थिन फिल्म, हेटेरोस्ट्रक्चर तथा हाईब्रीड क्वांटम मटेरियल में उभरती इलेक्ट्रोमैग्नेटिक घटना की भूमिका पर चर्चा की
क्वांटम मैटर क्षेत्र के अग्रणी अंतरराष्ट्रीय तथा राष्ट्रीय विशेषज्ञों ने डिजाइनर थिन फिल्म, हेटेरोस्ट्रक्चर तथा संकर क्वांटम मैटेरियल में उभरती इलेक्ट्रोमैग्नेटिक घटना की भूमिका पर क्वांटम मैटर हेटेरोस्ट्रक्चर पर राष्ट्रीय सम्मेलन -II में चर्चा की।
उद्घाटन सत्र को संबोधित करते हुए नैनो विज्ञान और टेक्नोलॉजी संस्थान , मोहाली के निदेशक प्रोफेसर अमिताव पात्रा ने कहा कि क्वांटम मैटेरियल विज्ञान और टेक्नोलॉजी के लिए आकर्षक हैं। पौद्योगिकीय एप्लिकेशन के लिए नए प्रकार के क्वांटम उपकरणों में समन्वय की अत्याधुनिक सुविधाएं शुरू की गई हैं। उन्होंने कहा कि हेटेरोस्ट्रक्चर इंजीनियरिंग की शक्ति और संभावनाओं को क्वांटम मैटेरियल के उभरते स्वभाव के साथ मिलान से क्वांटम मैटर हेटेरोस्ट्रक्चर ठोस भौतिकी के नए क्षेत्र खोलते हैं।
आईआईटी रूड़की के निदेशक प्रोफेसर अजीत कुमार चतुर्वेदी ने क्वांटम मैटेरियल विशेषकर इलेक्ट्रॉनिक उपकरणों के महत्व पर बल दिया। उन्होंने कहा कि बुनियादी पी-एन जंक्शन से प्रारंभ मैटेरियल की आधारशिला के बिना हम किसी इलेक्ट्रॉनिक उपकरण की कल्पना नहीं कर सकते। हेटेरोस्ट्रक्चर के आधार पर बनाए जा सकने वाले उपकरण विशेषज्ञों की सृजनशीलता पर निर्भर है। सम्मेलन का आयोजन नैनो विज्ञान और टेक्नोलॉजी संस्थान , मोहाली तथा इंडियन इंस्टीट्यूट ऑफ रूड़की द्वारा 18-20 फरवरी 2021 को किया गया।
क्वांटम मैटर हेटेरोस्ट्रक्चर -2 पर राष्ट्रीय सम्मेलन की आयोजन समिति के सदस्य डॉक्टर सुवांकर चक्रवर्ती ने कहा कि 2018 में पीएसए कार्यालय ने क्वांटम टेक्नोलॉजी की जरूरतों पर बल देने के साथ भारत में मटेरियल संसाधनों को प्रोत्साहित करने में गहरी दिलचस्पी दिखाई थी। यह सम्मेलन क्वांटम मैटर तथाहेटेरोस्ट्रक्चर में उभर रही प्रवृतियों पर चर्चा मंच के रूप में कार्य करेगा ताकि परस्पर हित के विषयों पर सहयोग किया जा सके।
कैलिफोर्निया विश्वविद्यालय बर्कले के भौतिकी विभाग के प्रोफेसर आर. रमेश ने काइरल परीक्षण, रूम टेम्परेचर पोलर आकाश दृष्टि घटना की चर्चा की जो थर्मोडायनेमिक्स के कारण होती है। उन्होंने अपनी टीम के कार्यों की जानकारी दी और क्वांटम मैटर की चुनौतियों पर प्रकाश डाला। टोक्यो विश्वविद्यालय के अपलायड फिजिक्स विभाग की प्रोफेसर मसाशी कावासाकी ने अल्ट्रा क्लीन जेडएनजीरो हेटेरोस्ट्रक्चर इलेक्ट्रॉन की चर्चा की और जिंक ऑक्साइड आधारित ऑक्साइड हेटेरोस्ट्रक्चर पर अपनी टीम की गतिविधियों की जानकारी दी। विचार-विमर्श की अध्यक्षता भारतीय विज्ञान संस्थान बेंगलुरु के डी.डी. शर्मा ने की। आईआईटी रूड़की के आयोजनकर्ता डॉक्टर विवेक मलिक ने उद्घाटन सत्र का संचालन किया। सम्मेलन का आयोजन भारत सरकार के विज्ञान और टेक्नोलॉजी विभाग की स्वायत्त संस्था आईएनएसटी, मोहाली द्वारा आईआईटी रूड़की के सहयोग से किया गया। इसमें भाग ले रहे 250 से अधिक आमंत्रित वक्ता क्वांटम मेटेरियल के हेटेरोस्ट्रक्चर क्षेत्र की वर्तमान स्थिति, सीमाओं, संभावनाओं तथा चुनौतियों पर प्रकाश डाला। सम्मेलन के तीसरे दिन एक विशेष सत्र प्रोफेसर एस.के. जोशी की स्मृति में समर्पित किया गया तथा क्वांटम हेटेरोस्ट्रक्चर के लिए विशाल मेटेरियल की प्रासंगिकता पर चर्चा की गई।
इस सम्मेलन में विश्व के विशेषज्ञों ने एक साथ क्वांटम मटेरियल के लिए हेटेरोस्ट्रक्चर इंजीनियरिंग से संबंधित अनुसंधान पर चर्चा की। इससे क्वांटम हेटेरोस्ट्रक्चर के क्षेत्र में शोध करने वालों को अवसर मिलेगा।
प्रोफेसर अमिताव पात्रा, निदेशक, आईएनएसटी मोहाली
प्रोफेसर अजीत चतुर्वेदी, निदेशक, आईआईटी रूड़की
प्रधानमंत्री कार्यालय
प्रधानमंत्री ने राजस्थान में सड़क दुर्घटना में हुई लोगों की मौत पर दु:ख जताया
प्रधानमंत्री श्री नरेन्द्र मोदी ने राजस्थान के बाड़मेर में हुए सड़क हादसे में लोगों की मौत पर गहरा दु:ख व्यक्त किया है।
प्रधानमंत्री कार्यालय ने ट्वीट किया:
'राजस्थान के बाड़मेर में हुआ सड़क हादसा अत्यंत दु:खद है। इसमें जिन लोगों को जान गंवानी पड़ी है, उनके परिजनों के प्रति मैं अपनी गहरी संवेदना व्यक्त करता हूं। ईश्वर दु:ख की इस घड़ी में उन्हें संबल प्रदान करे: पीएम'